
O Volapükaflens Löfik ! 


Glidis sedob oles in stom hitik at. mutob koefön. das stom somik no 
plidon obi vemo, bi vedob so hitik obit. das semikna no töbo sevob utosi. kelosi 
dunob. Oles, too. kels plidons somödo stomi hitik, begob säkusadi. e spelob 
ladöfiko. das ojuitons oni. u lomo. u in tops (fagik ?) votik. 


Ereidob bü brefüp jenöfotis dö bludiped. kelis no esevob büo: ba id ols 
onitedàlols tefù ats ùn tim at logodas redik. Liedo bludiped vemik binon tu 
komunik adelo: sevol -li. das balan se velans obas sufobs oni in tim seimik ? If 
labols yelis plu ka kildeglul. binos gudik ad visitön sanani ün yels alik kil. ad 
kontrolön bludipedi. 


Dabinons dins mödik. kels keblünons bludipedi vemik. sevabo : pluvät. drin 
tuvemik lalkohola, diät defik. dadrànälam. nemöd pläga kopik. äsi flanaseks 
drogas e malädas fùmetiks. Säkäd tefik tefü bludiped vemik binon. das kanoy 
sufön oni lunüpo nen sevön osi! Mens anik sagons. das kapadol e fenöf jonons 
bludipedi vemik. ab no binos ai verät. Suvo te jonon. das däm ya pedunon 


Kod cifik binäådon me nabükam ratäras. Ekö leigamagod : Dü vatam gada 
okik. man fàdo stanom su tun. Fium vata se tuwin nepluikon e ped pluikon po fut 
oma. Somo. ven ratårs nabikons. bludiped i pìuikon òn mod sùmik. If ped vemik at 
no patüvon. poso ladamaläd e breinaflaps kanons jenön. Me vöds balugik. ven blud 
pamofikon da ratärs tö ped vemik. kanon dämükon ratäravölis. Völs at kanons vedòn 
bigikums. Bludakoagils kanons jenòn in topsat. Ladatatak pakodon ven koagi! 
somik neleton bludablùn lù ladamuskul Breinaflap pakodon ven bìudablùn lù 
breinadil säköton. 


Jenöfots no te nitediks. ab veütiküns, no-li ? Su pad mäldegkil epenob 
konsälıs mäl ad yufön olis ad vitòn fikulis at 


Valikosi Gudikün Oles ed Ọlikanes 


Rlh 

PLIN _SMALIK (XXI 
FA ANTOINE DE ST,-EXUPÈRY 
(FÖVOT) 








"Binos i bos tu peglömöl," äsagon renar. "Utos binon, kelos 
fümeton, das del bal binon difik de dels votik; düp bal de düps votik. 
Dabinon fomed, samo, lä yagans obik. Danüdoms dödelo ko jipuls 
vilaga. Täno dödel binon del magifik! Spatob jü vitid. If yagans 
danüdomsöv ün tim lindifik, dels valik süomnsöv oke e laboböv vakenis 
nonik." 

Seko plin smalik äteimom renari. E ven devegadüp äbinon nilik : 

"Ha!" äsagon renar, "odrenob." 


"Döbot duton lü ol," äsagom plin smalik, "no ävipob ole dämi, 
ab evilol, das öteimob oli . . . " 


"Lesi!" äsagon renar. 

"Ab odrenol sunädo !" äsagom plin smalik. 
"Lesi!" äsagon renar. 

"Seko gaenol nosi !" 

"Gaenob bosi," äsagon renar, "demü köl vuita." 
Poso äläükon : 


"Gololös ad gelogön rosadis. Osuemol, das rosad olik binon balik 
in vol. Ogekömol ad sagön adyö obe, ed osagob ole kläni äs legivoti." 


Plin smalik ämogolom ad gelogön rosadis. 


"Ga no sümols rosade obik, ai nog binols nos," äsagom ones. 
"Nek eteimon olis, ed ols eteimons neki. Binols äs äbinon renar obik. 
Äbinon te renar, kel äsümon renares votik tummil. Ab eflenikob ko on, 
ed anu binon balikaf in vol." 

E rosads äbinons go faviks. 

"Binols jöniks, ab binols vagiks," äsagom ones zu. "No kanoy 
deadön pro ols. Fümiko, beigolan komunik kredomöv, das rosad oba 
lönik sümon oles. Ab on te soalik binon veütikum, ka ols valik, bi binon 
ut, keli evatob. Bi binon ut, keli epladob dis klokäd. Bi binon ut, keli 
ejelob me jelöm ta vien. Bi binon ut, kels jönulis edeidob (pläamü tel u 
kil ad pabs). Bi binon ut, keli elielob plonön u pleidülön, ud igo seilön. 
Bi binon rosad oba." 

Ed ägekömom lü renar : 

"Adyö!" äsagom ... 


"Adyö!" äsagon renar. "Fkö klän obik. Binon vemo balugik : te 
logoy gudiko medü lad. Binäl binon nelogovik medü logs." 


"Binäl binon nelogovik medü logs," ädönuom plin smalik ad 
mebön. 


"Utos binon tim, keli eperol pro rosad olik, kelos mekon rosadi 
olik so veütiki." 


"Utos binon tim, keli eperob pro rosad obik . . . " ägeom plin 
smalik, ad mebön. 


"Mens eglömons verati at," äsagon renar. "Ab no mutol glömön 
osi. Vedol gididik laidüpo tefü ut, keli eteimol. Binol gididik tefü rosad 
olik..." 


"Binob gididik tefü rosad obik," ägeom plin smalik, ad mebön. 


LE E EEE EEEREEREEE EE EE) 
PARADS 


Parads veratik binons uts, kelis eperobs. (Ma hiel Marcel Proust) 


Parad binon : lif ko utans, kelis elöfol, kelis löfol anu, e kelis olöfol. 





DOM IN KLERÄTALUSÜT* (1) 
Koned fa el Johann Schmidt 





Nüdug 


Jenotem at, keli nu vilob konön ole, binon somo bisarik, somo 
neluveratik* in brul ona ed in stadäds* soelik ona, das ba leno äsötob 
riskön ad notükön oni. Reifon* oki nespaliko* ti jüi dins ut, me kels 
obs: mens deadöfik vo neai sötobs jäfön, dat no operobs lifakuradi e 
fredi dö vob e jaf löniks obas. To atos vilob nu penetön oni, ed atos 
jenon, bi jenotem binon jenöfik nemu in tef ut, das pösod veütikün 
jenotas at elifom jenöfiko. 


Nu, ven seadob lä posbinükot* pülik oma, keli egerob, e kel 
binädon lediniko me buks bäldik, me däsinots e kaeds, nu senälob 
dranäli ad libükön lani oba de kojmar jenotas dadränälik* at. Dälü 
jidalaban doma, jikel ädunodof* as jikonöman* mana bäldik jüi 
deadam brefobüik oma, seadob tü adel in cem omik, kel äblebon nog 
nen votikam seimik. Is, in primöp jena e pato is in lutem ut, kel 
padaükon* fa tik belifotas* valik at, - me sag gudikum - duna 
neplänovik at, is spelob ad tuvön fomülis e plänis gudikünis pro ä da 
jenotem brulik at. If plöpoböv pö atos tü adel ad finükön kesevi* soelik 
oba dö dins skurik at, tän daloböv spelön, das odönugetob takedäli 
oba. 


BELIFOT an experience KLERÄTALUSÜT Chapter Alley 
DADRÄNÄLIK stressful NELUVERATIK improbable 
DAÜKÖN to saturate NESPALIKO overwhelmingly 
DUNODÖN to act as POSBINÜKOT belongings 
JIKONÖMAN housekeeper REIFÖN to reach out 
KESEV knowledge STADÄD a phase 


Vöds anik dö lautan e dö vob oma 





Ya kolköm balid oba ko dokan : "Hartmut Hausenstein" 
ibinon vemo bisarik. Muls te nemödiks epasetikons siso. Stadob nu 


ün yel deglulid cala obik as cif ragiva zifik : patadiläd in bukem gretik 
zifik. Pos xam oba ad get dokanatiädi ilautob bukis anik dö zifaharat* 
bäldik motedazifa nu gretika oba, e dub dun at iblöfob saidiko löfi oba 
kol harat bäldik e klieni oba pro jen kronigik* ona. Dub klien at, kel ai 
plu änämikumon, äsevob kuratiko topi no gretiki harata at labü lusüts, 
slöms* e labü piadils ona; äsevob dinis veütik valik daveda e votikama 
ona. Ästadob ye ya ün lifayel foldegid, ven ägetob cali at, keli plidob 
vemo. Dün oba no äbinon vemo töbik, sodas äkanob laijäfön* fovo 
me vob obik as lautan bukas tefik. 

HARAT a quarter (of a town) SLÖM a slum 
JEN KRONIGIK chronicling LAIJÄFÖN to carry on 


Kolköm lautana ko dokan bisarik 





Ab gekömobsös lü kolköm balid. Äbinos ün poszedel trubik, 
boso fogik fluküpa latik. Magäds natajöna inepuböla isüükons in ninäl 
oba ladälodi* leigoso glumüliki. Äletikob* ebo lä namapenäd bäldik dö 
tops, patäds e pats deadanöpas büätik* zü glügs ninü e plödü zifamön 
ettimik, ad preparön spikädi dö ons. Loged oba idrefon ebo telpadi* 
namapenäda, kel äninädon penadäsinotis sepülas pato küpädikas, 
bevü ons däsinoti sepüla patritanafamüla* : "Hartmut", ven älilob noki 
plafik* nelaodik ta yan. Äbinos din vemo nekösömik, das ek ävilon 
konsälidön obi ün düp latik at, ibä yufan oba e zesüdo jisekretan oba 
äsaidons lölöfiko ad fölön vipis tidanas studanas e nitedäbas nemödik 
votik. 


Boso faviko äflanioseitob namapenädi ed ägespikob te me el 
"Si !" laodik. 


Man bäldik änükömom sus soliad*, e man at àbinom somo 
bisarik, das ikanoyöv cedön, das om, ireaföl ini lif, isükömomöv - la se 
bal bukas labü magods ragiva obas. Koap äbinon mägik e maged 
päbiegädöl oma ämeibon obi dö hidünan siörafamüla* Linglänik. Lögs 
omik äbinons boso blegiks ed ädremons. Pö lüköm dredöfik oma 
älogob osi, das äboatagolom boso. Kap küpädik labü logs dibiko 

äseatöls e labü cügs faalik* kevöfik äjonon löpo heremi vietik 
mänsidik; in logod fronik ye no äkanoy tuvön herili balik bal. Ven man 
fino irivom püpiti oba, du ämufom namis ön mod säkusadöl u preparöl, 
e ven äglidon obi me el "Soari gudik! o söl oba!", älilob osi, das äspik- 
om me falsät*, kel too ätonon boso dumiko ä brekiko. Äjinos so pö ob, 
äsva vög oma ätononöv lü ob dese spad dumik u dese sep. Neai büo 
icedoböv osi dini mögik, das ikanoböv tuvön kobiko patädis, döfis e 
mistadis* atis pö pösod bal. Ebligidob obi ye tefü din jenöfik at verate 
nestipik, ad gevön dines neluveratik nemu genidi veratiäla fatüitik at. 
Too äbinob boso bluvik dub bid löliko plödakösömik visitana at. 


BÜÄTIK former MISTAD a drawback 
FAALIK pale PATRITAN an aristocrat 
FALSÄT a high-pitched voice PLAFIK timid 
LADÄLOD a frame of mind TELPAD a double page 
LETIKÖN to consider SOLIAD a threshold 


Söl Hausenstein jonodom oki 


"Nem oba binon dokan : "Hartmut Hausenstein", visitan 
bisarik äsagom, posä ibegob ome ad seidön oki. 


"Dokan : "Hartmut Hausenstein" - li ?" ädönuob tiko. Täno 
äbluvikob süpiko dub leigaton pösodanema omik ko famülanem 
patritanadafamüla ut, tefü kel ebo ituvob in namapenäd däsinoti 
sepüla. 


"Atos binon go küpädik, o söl dokan!" äsagob, ed äprimob me 
vöds at kodü dranäl neplänovik spikoti ko man nesevädik et. 


"Kis binon - li küpädik ? o söl dokan : "Schlägel !", visitan oba 
äsäkom boso kazetiko. 


"Ebo ijäfob lä namapenäd bäldik ko famül : "Hartmut". Eropol 
jäfi at oba e pö jonod ola elilob sunädo dönu nemi at - nemi, kel binon 
vo nekösömik. Fäd at binon go bisarik. Logolös is däsinoti balid pada 
telid !" Äseitob namapenädi foi om sui püpit. 

Dokan : "Hausenstein" ilülogom vifiko däsinotis sepülas; 
valodo* famülasepüls degfol pidäsinons sui pads jölplifätik* bofik. 


"Leno lecedob atosi dini vemo küpädiki", ägespikom, "e no 
kanoy spikön is dö fäd bisarik. Ven spikobs dö fäd somik, ven 
kredobs, das dasevobs oni, das jenon lo kom obas, täno ereafobs pö 
jenets mödikün ini pöl, ini okcüt. Äsagol, das ebo ijäfol ko 
sepüladäsinot patritanafamüla : "Hartmut". Benö! logob sepülis 
degfol su pads bofik namapenäda. Etuvob us nemis : "Wolf", 
"Felsberg", "Gebhard", "Huber", "Morgenstern", "Rüdiger", "Ambrosius" 
e nemis votik. Ed is, o söl dokan ! säkusadolös! is pöl lönik primon. 
Zepolös, das nu odiletob* küpädi at, das odiletob nemu diliko oni. 
Atos ya osaidon, das no plu okanol spikön tefü fäd e leno plu tefü fäd 
bisarik u küpädik. Balido tuvoy is nemi : "Hartmut" as famülanem; 
ob ye dalabob oni as pösodanem." (Fövot ün mul balidkömöl) 
DAFAMÜL a (family) line JÖLPLIFÄTIK octavo 
DILETÖN to analyze VALODO in total 








LÄSÜKOLÖD RISKÄDI BLUDIPEDA 


1. Steifülöd ad läsikön väti ! 4. Dunolöd plägi kopik anik ! 
2. Läsükolöd drinodis lalkoholik ! 5. No smökolöd tuvemo * ! 
3. Fidolöd sali nemödikum ! 6. Vitolöd kodis dadränäla ! 


(* gudiküno - no smökolöd !!) 
(E E S E E E E O E E e E E E E E 
FINO - SAGAT ANIK ! (Ma hiel Mark Twain) 


Krütans binons kösömiko mens, kels stanons fo lok e logons logodis 
okik. 

RÄTS PRO FAMÜL LÖLIK 





TUTISANAN KINIK -LI ? 


Jiel Janin älabof tutidolis. Ävisitof tutisanöpi tutisananas soelik in zif 
oka, kiöp äglidoms ofi kompenätans : söls Bläg e Viet. Äküpedof sunädo, 
das söl Bläg älabom mudi legudikas tutas, ab tuts kompenätana omik, söl 
Viet, äbinons in stad mu negudik leigodü uts söla Bläg. Ko kompenätan 
kinik mutof rajanön tutilekäli oka ? 


RIF DÖFIK 

Mans möl ätöävoms plu ka milmets teldeglul in tood pö vif zänedik 
milmetas tum a düp. Täv äneodon boso plu ka düpis tel e iaf. Ven 
isumoms päkemi oka se päkemaspad tooda, äküpedoms, das tood älabon 
rifi döfik dü täv lölik. Kikodo no iküpedoms - li atosi büo ? 


LOGED TELID 


Ekö sökod tonatas in geb komunik. Kanol - li fümetön tonati fovik in 
sökaleod ? 


AEIOU A 


(Tuvedotis kanols logön in samäd balidkömö! 

